ครับ แฟนผมมีวินัยในการทานยาคุม ในทุกๆวันและตรงเวลา แต่ผมหลั่งในเมื่อมี พสพ 1ครั้ง และหลังจากนั้นก็ไม่ได้มี พสพ อีกเลย จนถึงวัน ที่ ปจด จะต้องมา แต่กลับไม่มา ซึ้งเป็นแบบนี้ มาสองครั้งแล้วครับ ในทุกๆครั้ง ก็เครียดและวิตกกังวล เพราะแฟนมักจะ อาเจียน ในวันก่อนที่ ปจด จะมา มันทำให้ผมลุ้นมากครับแต่หลังจากวันนั้น ปจด ก็มา แต่ช้าไป1วัน ครั้งแต่ครั้งล่าสุดคือ มีอาการคลั่นเนื้อคลั่นตัว อาเจียนและท้องเสียด้วยครับ โดยวันนี้้เป็นวันที่ครบรอบ ปจด แต่กลับยังไม่มา ผมก็วิตกกังวลอีกแล้ว ต้องลุ้นต่อ พรุ่งนี้ *และสิ่งที่ผมอยากจะถามคือ ผมอยากทาบว่าอาการเหล่านี้เป็นเพราะอะไร ที่อาเจียน และคลั่นเนื้อคลั่นตัว ก่อนวัน ปจด เพราะผมวิตก มากๆเลยครับ ที่มีอาการเหล่านี้ทั้งที่มีวินัยในการทานยา ขอบพระ คุณล่วงหน้านะครับ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี อยู่ที่ประมาณ 91-99% ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง มีโอกาสตั้งครรภ์ได้น้อยกว่า 1% โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ประจำเดือนจะมาตามปกติทุกเดือนระหว่างที่รับประทานยาคุมกำเนิดแบบแผง โดยปกติแล้วประจำเดือนจะมาทุก 22-35 วัน ดังนั้นไม่จำเป็นที่ประจำเดือนจะต้องมาวันเดียวกันทุกเดือนค่ะ มันคลาดเคลื่อนได้เล็กน้อย ถ้ารับประทานยาคุมกำเนิดอยู่ ประจำเดือนมักจะมาค่อนข้างตรงเวลา หากรับประทานยาคุมทุกวันไม่ขาด แม้ประจำเดือนไม่มา สามารถซื้อชุดตรวจการตั้งครรภ์มาตรวจเองได้ หากได้ผลลบ ทางทฤษฎีนั้นแนะนำว่าสามารถกินยาคุมแผงใหม่ต่อไปได้เลยแต่อย่างไรก็ดี ถ้าไม่แน่ใจในผลตรวจ ประจำเดือนมาช้ากว่า 35 วัน อาจปรึกษากับสูตินรีแพทย์เบื้องต้นก่อนได้ค่ะอาการอย่างอื่นทีกล่าวมานั้นเป็นอาการที่พบได้ในคนตั้งครรภ์แต่ไม่เฉพาะเจาะจงค่ะ การยืนยันการตั้งครรภ์ทำได้ด้วยการตรวจระดับฮอร์โมนจากในปัสสาวะหรือในเลือด